text: Hvalen strandet igen
  16 juni 2010 kl. 11.02
  Finhvalen i Vejle Fjord kom kortvarigt fri, men nu er den igen strandet.
  Hvalen strandede nær Ibæk Strandvej onsdag morgen, men i løbet af dagen slap den fri.
  Den satte kursen ind i fjorden mod havnen og efter 600 meter strandede den igen.
  Brandvæsenet søgte at få den til at svømme ud af fjorden, men det var forgæves.
  Hvalekspert Thyge Jensen, der har kigget nærmere på den strandede hval, siger til TV 2 NEWS, at han vurderer, at hvalen er syg.
  Brandvæsenet har har i løbet af dagen sprøftet vand på hvalen for at undgå, at den bliver udtørret, men sidst på eftermiddagen opgav brandfolkene at gøre mere.
  Hvis hvalen er syg, dør den i løbet af ti til 24 timer.
  